המועצה לישראל יפה העניקה לעיר רמלה חמישה כוכבי יופי, שהן הציון המקסימלי בתחרות קריה יפה ומקיימת בישראל 2018 - התחרות השנתית לאיכות חיים וסביבה מקיימת.
התעודות הוענקו לרמלה במעמד ח"כ משולם נהרי, סגן שר הפנים וסגן שר המשרד לפיתוח הנגב והגליל, קרנית גולדווסר, שופטת ראשית בתחרות, חזי ליפשיץ, סמנכ"ל תשתיות אנרגיה ומים במשרד התשתיות, רמי אולמרט, יו"ר התחרות, שלמה דולברג, מנכ"ל המרכז לשלטון מקומי ואברהם כץ עוז, יו"ר המועצה לישראל יפה.
בעיריית רמלה הביעו סיפוק רב מהבחירה החמישית ברציפות. יש לציין, כי במסגרת התחרות ערכו צוות השופטים לפני כחודשיים ביקור מיוחד בעיר ונחשפו לעיר רב תרבותית מתפתחת המהווה מגדלור לחיים משותפים ודו קיום בין יהודים, מוסלמים ונוצרים.
מנהלת המחלקה לאיכות הסביבה בעיריית רמלה, שרון אטנר, ואליקים ויסנשטרן, רכז קהילה וחינוך סביבתי, שהגישו את העיר לתחרות ציינו, כי שופטי התחרות שסיירו בעיר התרשמו מאד מההתפתחות העירונית לצד הנושא הסביבתי, החזותי והחברתי שקיים ברמלה.